b'\n_START_ARTICLE_\nArion subfuscus\n_START_SECTION_\nUtseende\n_START_PARAGRAPH_\nArion subfuscus har to par tentakler. P\xc3\xa5 det \xc3\xb8verste paret finnes \xc3\xb8yne ute p\xc3\xa5 spissen. Det underste paret brukes til \xc3\xa5 registrere lukter eller kjemikalier. De har en kappehule som er en del av \xc3\xa5ndedrettet til sneglen, og den tjenestegj\xc3\xb8r som en lunge. Man kan lett se \xc3\xa5pningen til kappehulen som et hull, normalt p\xc3\xa5 h\xc3\xb8yre siden av kappen. Skogsnegler har \xc3\xa5ndehullet foran midten av kappa. Arion subfuscus kan ligne p\xc3\xa5 enkelte arter i familien kj\xc3\xb8lsnegler (Limacidae), men disse har \xc3\xa5ndehullet bak midten av kappa og en kj\xc3\xb8l p\xc3\xa5 den bakre delen av kroppen. Mange av artene inne skogsnegler ligner p\xc3\xa5 hverandre. For \xc3\xa5 kunne artsbestemme disse med sikkerhet kan det kreves undres\xc3\xb8kelse av de indre organene. (genitaliene).\n_START_SECTION_\nLevevis\n_START_PARAGRAPH_\nArion subfuscus lever for det meste av ulike plantedeler, som den spiser. Den har ikke tenner, men en raspetunge, som den kan raspe i seg maten med. Men den kan spise d\xc3\xb8de dyr (\xc3\xa5tsler) eller mindre snegler som de kommer over._NEWLINE_Arion subfuscus finnes p\xc3\xa5 fuktige steder med skygge. Den er aktive om natten n\xc3\xa5r luftfuktigheten er h\xc3\xb8yere. Om dagen hviler den ofte undere steiner eller i tett vegetasjon. Om v\xc3\xa6ret blir for t\xc3\xb8rt og varmt, lukker den \xc3\xa5pningen til kapphulen, mest mulig for \xc3\xa5 spare p\xc3\xa5 fuktigheten._NEWLINE_Arion subfuscus er hermafroditter (tvekj\xc3\xb8nnet). For \xc3\xa5 kunne legge egg kreves allikevel to snegler, som under parringen, befrukter hverandre gjensidig. Den legger flere hundre egg i grupper p\xc3\xa5 20-30 egg, p\xc3\xa5 skyggefulle fuktige steder. Etter noen uker klekker eggene. De nyklekkete sneglene ser ut som miniatyrer av de voksne individene. Utviklingstiden til et voksent individ kan variere etter arten, men mellom seks og sju m\xc3\xa5neder er vanlig.'